**ЈАВНИ КОНКУРС**

**ЗА ФИНАНСИРАЊЕ/СУФИНАНСИРАЊЕ** **ПРОГРАМА У ОБЛАСТИ СПОРТА**

 **KОЈИ СУ ОД ЗНАЧАЈА И КОЈИМ СВОЈИМ КВАЛИТЕТОМ ДОПРИНОСЕ АФИРМАЦИЈИ СПОРТА У ГРАДСКОЈ ОПШТИНИ НИШКА БАЊА ЗА 2024. ГОДИНУ**

1. На јавни конкурс за финансирање/суфинансирање програма/пројеката у области спорта који су од значаја и који својим квалитетом доприносе афирмацији спорта у Градској општини Нишка Бања **у року од 05.03.2024. до 19.03.2024. године** могу се пријавити:
	1. Спортске организације регистроване као удружења у складу са Законом о спорту (''Сл. гласник РС'', број 10/2016), чије је седиште на територији Градске општине Нишка Бања;
	2. Спортски савези са територије града Ниша који спроводе програме у области спорта на територији Градске општине Нишка Бања, у складу са Законом о спорту (''Сл. гласник РС'', број 10/2016);

1. КРИТЕРИЈУМИ КОЈЕ ПОДНОСИЛАЦ ПРОГРАМА ТРЕБА ДА ИСПУНИ

 Носилац програма мора да:

* 1. буде уписан у одговарајући регистар и националну евиденцију у складу са Законом;
	2. искључиво или претежно послује на недобитној основи, ако Законом није другачије одређено;
	3. да има седиште на територији Градске општине Нишка Бања ;
	4. да је директно одговоран за реализацију програма;
	5. да је претходно обављао делатност у области спорта најмање годину дана;
	6. да је са успехом реализовао претходно одобрене програме, осим у случају да програм подноси први пут;
	7. да испуњава услове за обављање спортских активности и делатности које су у вези са предлогом програма у складу са Законом и
	8. располаже капацитетима за реализацију програма.

 Носилац програма не може да:

* 1. буде у поступку ликвидације, стечаја и под привременом забраном обављања делатности;
	2. има блокаду пословног рачуна, пореске дугове или дугове према организацијама социјалног осигурања, и
	3. буде у последње две године правноснажном одлуком кажњен за прекршај или привредни преступ у вези са својим финансијским пословањем, коришћењем имовине, раду са децом и спречавањем негативних појава у спорту.

**III** Укупан износ средстава планиран из буџета ГО Нишка Бања за финансирање/суфинансирање програма/пројеката у области спорта који су од значаја и који својим квалитетом доприносе афирмацији спорта у 2024. години по овом позиву износи 2.500.000. динара.

# КРИТЕРИЈУМИ У ПОГЛЕДУ ИЗБОРА И ФИНАНСИРАЊА ПРОГРАМА

**Предлог програма мора да задовољава следеће опште критеријуме:**

1. да доприноси остваривању потреба и интереса грађана у области спорта утврђених Законом;
2. да је у складу са Законом, подзаконским актима, Стратегијом развоја спорта у Републици Србији и aктима Градске општине Нишка Бања;
3. да је од значаја за Градску општину Нишка Бања;
4. да је у складу са спортским правилима и принципима надлежног националног гранског спортског савеза;
5. да је у складу са условима, критеријумима и циљевима наведеним у јавном позиву
6. да се реализује на територији Градске општине Нишка Бања, осим програма припрема и учешћа на такмичењима;
7. да има значајан и дуготрајан утицај на развој спорта у Градској општини Нишка Бања;
8. да ће се реализовати у текућој години;
9. да је предвиђено фазно (у ратама) суфинансирање програма, који се реализују у дужем временском периоду.

# ПОСТУПАК ПРИЈАВЉИВАЊА

 Подносилац предлога програма је обавезан да достави следећу документацију:

 **Основна документација:**

1. Пријава на конкурс
2. Апликациони формулар – Предлог програма из области спорта који су од значаја и који својим квалитетом доприносе афирмацији спорта у Градској општини Нишка Бања за 2024. годину.

 **Обавезна пратећа документација:**

1. копија решења о регистрацији организације;
2. копија решења о додели ПИБ-а (само ако ПИБ није садржан у решењу о регистрацији);
3. извод из Управе за трезор о отвореном подрачуну корисника јавних средстава или изјава да је већ достављен;
4. копија статута;
5. изјава о партнерству попуњена и потписана од стране свих партнера у програму
6. извод из НБС о стању рачуна код Управе за трезор;
7. остала документација наведена у одговарајућем обрасцу пријаве ( нпр. лиценце или дипломе за тренере, уговори за тренере, жребне и стартне листе и билтени и сл.).

 Апликациони формулар за пријаву на јавни конкурс за финансирање/суфинансирање програма/пројеката у области спорта који су од значаја и који својим квалитетом доприносе афирмацији спорта у Градској општини Нишка Бања подносиоци програма могу преузети са званичног сајта Градске општине Нишка Бања www.goniskabanja.org.rs

 Апликациони формулар је саставни део Правилника о поступку одобравања програма/пројеката којима се остварују потребе и интереси грађана у области спорта у Градској општини Нишка Бања

 Пријава се може доствити лично или поштом на адресу: Градска општина Нишка Бања,

Комисија за спровођење јавног конкурса за финансирање/суфинансирање програма/пројеката у области спорта који су од значаја и који својим квалитетом доприносе афирмацији спорта у Градској општини Нишка Бања, Ул. Школске чесме 2г, 18205 Нишка Бања.

# ОСТАЛЕ ОСНОВНЕ ИНФОРМАЦИЈЕ

Поступак по јавном позиву спроводи Комисија за спровођење јавног конкурса у области спорта.

Комисија има председника и два члана, које именује Веће Градске општине Нишка Бања.

Листу вредновања и рангирања пријављених програма и пројеката у року који не може бити дужи од 60 дана од дана истека рока за подношење пријава, утврђује комисија.

Листа из става 1. овог члана објављује се обавезно на званичној инернет страници надлежног органа.

Учесници имају право увида у поднете пријаве и приложену документацију у року од три дана од дана објављивања листе.

На листу из става 1. овог члана учесници конкурса имају право приговора у року од 8 дана од дана њеног објављивања.

Одлуку о приговору комисија доноси у року од 15 дана од дана њеног пријема.

Одлуку о избору програма и пројеката којима се из буџета Градске општине Нишка Бања додељују средства за подстицање програма и пројеката или недостајућег дела средстава за финансирање програма и пројеката, Веће Градске општине Нишка Бања доноси у року од 30 дана од дана истека рока за подношење приговора.

Одлука из става 5. овог члана се објављује на званичној интернет страници Градске општине Нишка Бања.

**Добијена средства из буџета Градске општине Нишка Бања морају бити употребљена најкасније до 15.12.2024. године.**

 Носилац програма је у обавези да Већу ГО Нишка Бања, на његов захтев, у року који је предвиђен уговором, а најмање једном годишње, достави извештај са потребном документацијом о остваривању програма или делова програма и коришћењу средстава буџета Градске општине Нишка Бања.

 Контакт особа за све додатне информације: Марина Јовић, тел: 062 80 14 286, e-mail: marinajovic77@gmail.coм

Број:

Датум:

**ВЕЋЕ ГРАДСКЕ ОПШТИНЕ НИШКА БАЊА**

 **Председник**

#

# Душан Живковић